ธปท.ยันเกณฑ์สินเชื่อไม่เป็นอุปสรรคกับSME
ธปท.ระบุหลักเกณฑ์การให้สินเชื่อในปัจจุบันไม่เป็นอุปสรรคในการเข้าถึงเงินกู้ของเอสเอ็มอี
18 ต.ค. 2553

ธปท.ระบุหลักเกณฑ์การให้สินเชื่อในปัจจุบันไม่เป็นอุปสรรคในการเข้าถึงเงินกู้ของเอสเอ็มอี 
นายเกริก วณิกกุล รองผู้ว่าการ สายเถียรภาพสถาบันการเงิน ธนาคารแห่งประทศไทย(ธปท.) เปิดเผยว่า หลักเกณฑ์การกำกับดูแลการปล่อยสินเชื่อที่ธปท.ใช้กำกับดูแลธนาคารพาณิชย์ในปัจจุบันไม่ได้เป็นอุปสรรคในการเข้าถึงสินเชื่อของผู้ประกอบการขนาดกลางและขนาดย่อม(เอสเอ็มอี) เพราะเกณฑ์ในปัจจุบันไม่ได้เข้มงวดกับเอสเอ็มอีเป็นพิเศษ จึงไม่จำเป็นต้องปรับหลักเกณฑ์อะไร 
“เกณฑ์ธปท.ไม่เป็นอุปสรรคของเอสเอ็มอี เพราะมาตรการรัฐมาตรากรของกระทรวงการคลังในช่วงที่ผ่านมาก็ช่วยเอสเอ็มอีได้พอสมควร ไม่ว่าจะเป็นการช่วยให้ได้เงินกู้ หรือทำให้ซื้อป้องกันความเสี่ยงอัตราแลกเปลี่ยนเงินตราต่างประเทศ(Hadging)ได้” นายเกริกกล่าว
นายเกริก เปิดเผยว่า ขณะสถาบันการเงินหรือระบบธนาคารพาณิชย์ไม่ได้มีปัญหาด้านฐานะ ยังแข็งแกร่งดี มีศักยภาพในการพิจารณาปล่อยสินเชื่อได้อยู่แล้ว